
Nova Kultura_Hibridni Grad 
jeinterdisciplinarni program u 
suvremenoj kulturi kojim se na kritičan 
i kreativan način kroz suvremenu 
umjetnost preispituje društveni 
angažman. 


Kroz više javnih događanja tijekom 
godine predstavili smo domaće 
umjetnike/ce i teme na razmeđi 
revalorizacije umjetnosti inspirirane 
industrijskim nasljeđem, društvenim 
aktivizmom i pravom na korištenje 
javnih prostora. 


Tema ovogodišnjeg programa je 
industrijsko nasljeđe u umjetnosti 
javnog prostora i njegov utjecaj na 
stvaranje suvremenih umjetničkih 
koncepata. Program se provodio 
kroz prostorne instalacije, radionice, 
tribine, rezidencije i razgovore s 
autorima koji u svom radu koriste 
industrijske materijale, reinterpretiraju 
industrijsko nasljeđe koristeći 
suvremene alate u stvaranju novog 
umjetničkog produkta s kojim 
komuniciraju prema publici i od koje 
traže angažman ili se na neki način 
bave dokumentiranjem postojećih, 
tradicionalnih i novih umjetničkih i 
medijskih praksi. 


Program je započeo _izložbom-instalacijom Mije 
Maraković: Umjetničke knjige koja recikliranjem i 
ponovnom upotrebom odbačenih knjiga i slikarskih 
platna stvara vlastitu refleksiju, a ujedno i kritizira 
potrošačko društvo. 


Sisački umjetnik Miroslav Šojat prvi puta predstavio se 
na Hibridnom gradu. Šojat spaja recikliranje, željezo i 
umjetnost u prostornei umjetničke instalacije i uporabne 
predmete, a ideje uzima iz vlastite prakse i industrijskog 
nasljeđa Umjetničkih kolonija radnika Željezare Sisak. 


Karlovački arhitekt Luka Lipšinić sa svojim projektom 
Promišljanje grada #2 pojasnio je spoj urbanizma, 
tipske gradnje i stvaranja društvenog kapitala radničkog 
Karlovca u prvoj polovici 20. Stoljeća. Kroz vođenu turu, 
fotografsku radionicu i raspravu sa sudionicima pojasnio 
je nužnosti transformacije prostora za nove društveno 
kulturne namjene uz ponovno aktualnu temu stvaranja 
stambenih prostora za javno stanovanje. 


Free Art Glitch rezidencija ove godine održana je 
početkom kolovoza, a gosti su se posvetili izradi glitch 
dokumentarca - filma koji će zaokružiti i dokumentirati 
prakse dosadašnjih okupljanja u Karlovcu i zagrebačkom 
Fu:Baru kroz gostovanja više glitch umjetnika sa 
svjetske scene. 


Industrija u galeriji #3 nastavila je priču pokrenutu 
prije desetak godina otvaranjem Virtualnog muzeja 
karlovačke industrije. Participative izložba u nastajanju 
ponovo je privukla brojne građane koji su ustupili 
industrijske predmete nastale ili korištene u karlovačkoj 
industriji. 


Program je i ove godine završio na Maloj sceni HD 
interaktivnom instalacijom u prostoru/performansom 
zagrebačke umjetnice Helene Rubčić - Pismo tebi. 


Uz aktivnosti predviđene programom Nova kultura _ 
Hibridni grad 022. KA-MATRIX surađuje s osnovnim 
školama Dragojla Jarnjević i Turanj, udrugom Format 
C, Centrom za pružanje usluga u zajednici Vladimir 
Nazor. 


Partneri . 
& suradnici 


Format C 

Galerija ZILIK - Dom za 
djecu Vladimir Nazor 
Savez udruga 
KAoperativa 

Savez udruga 
Klubtura 


Zahvaljujemo na pomoći: 


Mia Maraković 
Dina Karadžić 
Vedran Gligo 
Miroslav Šojat 
Manuel Kasunić 
Luka Lipšinić 
Helena Rubčić 

OŠ Dragojla Jarnjević 
OŠ Turanj 

Centar za pružanje 
usluga u zajednici 
Vladimir Nazor 


Aktivnosti 
2022 

Mia Maraković: 
Umjetničke knjige 
Radionica i instalacija 


Miroslav Sojat: 

Auzvinki - Industrijska baština 
u umjetnosti javnog prostora 
Izložba i radionica 


Promišljanje grada #2 - 
umjetnost javnog prostora i 
industrijska baština 

Javna tribina / radionica 


FLAG6x2022 

/Free Art Glitch 2022. 
Rezidencijalni program / 
radionica 


Industrija u galeriji #3 
dokumentacijski centar / 
muttimedijska izložba / radionica 


Helena Rubčić: 

Pismo tebi 

Audio - vizualna instalacija u 
nastajanju / performans 


Mia Maraković: 
Umjetničke 
knjige 

01 m il i Hi NAMI 


Instalacija/serija Umjetničke knjige nastala je od 
odbačenih knjiga, kalendara i časopisa koje su ljudi 
nekada upotrebljavali i kroz koje su pratili tadašnje 
trendove i informacije. Umjetnica je od prikupljenog 
materijala stvorila novo djelo - umjetničke knjige - 
dajući mu svoju interpretaciju kroz nove tekstove 
ukomponirane na instalaciji. 

Ponovnim recikliranjem i upotrebom, odbačenim i 
prikupljenim knjigama, starim časopisima i novinama 
daje se novi smisao. Knjige se pretvaraju u umjetničke 
dnevnike u kojima autorica govori o sebi, vlastitim 
osjećajima, a daje i kritiku masovne kulture, medija i 
potrošačkog društva. 


Ta 


M 


Transformiranjem postojećih materijala kroz višegodišnji 
proces stvaranja i varijacija u atipičnom postavu publici 
se predstavila prostorna instalacija koja zahtjeva izravan 
taktilni i vizualni doživljaj. Uz ponovno korištenje starih 
tiskovina umjetnica je galeriju u potpunosti prekrila 
umjetničkim platnom tako da su posjetitelji doslovno 
imali prilike ući u autoričin svijet likovnog i umjetničkog 
izražavanja. 


Uz instalaciju u galeriji ZILIK, održana je radionica izrade 
umjetničkih knjiga za djecu iz Centra za pružanje usluga 
u zajednici Vladimir Nazor koji su i sami počeli stvarati 
Vlastite likovne dnevnike. 


Mia Maraković završava srednju školu 
Primijenjene umjetnosti i dizajna 2009. 
godine, 2011. upisuje preddiplomski 
sveučilišni studij Likovna kultura na 
Akademiji likovnih umjetnosti u Zagrebu 
kojeg završava 2014. godine te stječe naziv 
Sveučilišna prvostupnica (baccalaurea) 
edukacije likovne kulture. Godine 2018. 
stječe titulu Magistra Likovne kulture. 
Maraković se do sad predstavila na 
četrnaest samostalnih izložbi, u Zagrebu 
(Lauba, galerija Šira, Pikto), Leipzig 
(Hafenkombinat), te osamdesetak skupnih 
u Hrvatskoj i inozemstvu (Vijetnam, Italija, 
Indija, Meksiko, Makedonija). 

Dobitnica je rektorove nagrade i voditeljica 
brojih radionica za djecu, mlade i odrasle. 


U svojim radovima, osim tradicionalnih 
tehnika često izrađuje djela i instalacije 
koje propituju društvene odnose, koristi 
i eksperimentira s različitim materijalima 
i prostorima u koja stavlja svoja djela koja 
su uvijek društveno angažirana i traže 
sudjelovanje publike. 

Miroslav Šojat: . 
Auzvinki 


Šojat spaja recikliranje metala i umjetnost i stvara 
prostorne i umjetničke instalacije i uporabne predmete, 
a ideje uzima iz vlastite prakse ali i industrijskog nasljeđa 
Umjetničkih kolonija radnika Željezare Sisak. 


Program publiku uvodi u spoj povijesti i sadašnjosti 
industrijskog Siska, gdje je kultura življenja bila tijesno 
Vezana uz razvoj industrije. Autor se inspirira vezom 
industrijskog naslijeđa i umjetnosti koje dodatno 
obilježavaju sisački parkovi skulptura i land arta, 
industrijske kulture u naseljima izgrađenim za radnike 
uz nekadašnje industrijske pogone. Jedan od ciljeva 
Umjetničkih kolonija radnika Željezare Sisak bilo je 
ukazivanje pažnje radnicima na proizvodni proces 
kao kreativni čin, kako bi radnici u kulturi surađivali s 
radnicima u proizvodnji, te kako bi radnici Željezare 
postali aktivni subjekti kulturne politike. Autor u 
svojim djelima daje svojevrsni hommage nekadašnjim 
industrijskim naseljima i umjetnosti u javnom prostoru 
Van dominantnih prostornih paradigmi. 


Uz predstavljanje instalacija održana je radionica obrade 
metala zavarivanjem uz razgovor s umjetnikom gdje 
su se sudionici iz prve ruke upoznali se s razlozima 
pokretanja umjetničkog projekta koji je s godinama 
prerastao u poslovni pothvat. 


/V 

Promišljanje 
rada #2: 
Umjetnost 
Javnog prostora 
I industrijska 
baština 


Javna tribina / radionica 07. / 12.07.2022. 
tura po ulicama grada 


Promišljanje grada #2 provedeno je u suradnji s lokalnim Tu ra " 
arhitektom Lukom Lipšinićem. Program se sastojao od 3 

vođene ture kroz arhitekturu, kulturu življenja grada s 

fokusom na industrijsko naslijeđe i nužnosti transformacije 1. Gradska četvrt Banija: ulica 


prostora za nove društveno kulturne namjene. Antuna Mihanovića i ulica Matka 
Sudionici su kroz biciklističku turu obišli nekoliko —————- 
karlovačkih naselja sagrađenih za radničke obitelji Radničke kuće u nizu i zgrade za 


smještaj radnika izgrađene za potrebe 
industrijskog bazena na Baniji. 


odnosno prema modelu javnog stanovanja. 


Vođena tura uključivala je i fotografiranje ovih pomalo 
zaboravljenih karlovačkih naselja i točaka, a nakon ture 
organizirano je predavanje uz projekciju prikupljenih 
fotografija u Infoshopu tijekom kojeg je Luka Lipšinić 
prisutnima pojasnio model javnih politika izgradnje 
stambenih jedinica namijenjenih radnicima. 


2. Gradska četvrt Drežnik: Hvarska, 
Mostarska, Splitska, Bakarska, 
Trogirska i Dubrovačka ulica: 
Radničko naselje na Drežniku 
izgrađeno je početkom 1940-ih, na 
temelju tadašnje državne politike 
izgradnje "hrvatskih radničkih 
obiteljskih kuća". 


3. Gradska četvrt Rakovac: Ulica 
Grge Tuškana 

Tvornica "Mustad" - nekada tvornica 
potkivačkih čavala, danas “Tehnički 
muzej inženjerstva Jugoturbine" 

FLAG6x2022: 
Free Art Glitch 
2022. 


Rezidencijalni program 04.-14.08.2022. 
/ radionica Infoshop Karlovac // MUZA / 
Urbani park HD 


Bojana Vojvodić, sudionica 
rezidencije:  Uključila sam se u 
rezidenciju jer me zanimao glitch art. 
U otvorenom okruženju rezidencije 
dijelimo znanje, istražujemo i učimo 
jedni od drugih. Od usvajanja novih 
metoda do različitih mogućnosti 
tehničkog dijela postava, FLAG 
daje sve. Spaja ugodno s korisnim, 
dobru atmosferu i odlično društvo s 
novim informacijama i dinamičnim 
istraživanjem. 


" 


Industrija u 


| Em 
Dokumentacijski centar 05.09.2022. 
/ multimedijska izložba Galerija ZILIK, Radićeva 13 


/ radionica 


Treće izdanje izložbe Industrija u galeriji održalo se 
u galeriji ZILIK a na izložbi su prikazane fotografije i 
predmeti koji govore o povijesti karlovačke industrije. 
Na fotografijama su prikazani zabilježeni detalji iz 
tvorničkih pogona dok su predmeti proizvedeni i/ 
ili korišteni u karlovačkim tvornicama, obrtima, 
trgovinama i uredima. U osmišljavanje izložbe i ove 
godine uključili su se građani koji su ustupili predmete 
iz vlastitih kućanstava i kolekcija (promotivni materijali, 
fotografije, tiskovine, ambalaža, uporabni i odjevni 
predmeti, alati i proizvodi). Prva ovakva izložba održana 
je 2018. godine a zbog velikog interesa ponavlja se 
svake dvije godine. 


NN 
Mini 


Namjera nam je zadržati pažnju javnosti na industrijskom 
naslijeđu i podsjetiti građane na proizvode koji su 
izrađivani tijekom industrijske povijesti grada Karlovca. 
KA-MATRIX kontinuirano nastavlja se prikupljanjem 
predmeta i pripremom izložbe 2024. godine. 

Svi zainteresirani mogu predmete donijeti osobno u 
prostorije udruge KA-MATRIX, Jurja Haulika 22, odnosno 
kontaktirati predstavnika udruge na 095 4446880 ili 
info(oka-matrix.hr koji će predmete preuzeti. 


Kustoski desk zamišljen je kao 
informativni pult, dokumentacijski 
centar, multimedijska izložba i 
umjetnička instalacija. Tijekom trajanja 
programa posjetitelji mogu razgledati 
dio postava Virtualnog muzeja, 
predmeta proizvedenih i/ili korištenih u 
karlovačkoj industriji, izložbu fotografija 
i novinskih članaka, ali i sudjelovati u 
prikupljanju i dokumentiranju novih 
eksponata. Građani su pozvani donijeti 
predmete iz vlastitih kućanstava 
(fotografije, proizvode, uređaje, 
dokumente) koje će voditelji programa 
dokumentirati i uvoditi u zbirku 
Virtualnog muzeja. 

Virtualni muzej karlovačke industrije 
pokrenuo je Gradski muzej Karlovac 
2014. godine kako bi u virtualnoj 

sferi prevladao fizička ograničenja u 
prikupljanju i prezentaciji eksponata i 
dokumentiranju proizvodnih procesa i 
prostora, kao i u pozicioniranju čitavih 
spomeničkih kompleksa u društveno- 
povijesni kontekst i stavio na kulturno- 
turističku kartu. 


KA-MATRIX je uključen u aktivnosti 
Virtualnog muzeja kroz (su) 
organiziranje foto safarija karlovačkom 
industrijom, a 2018. godine pokreće 
program Industrija u galeriji kako bi se 
građane aktivno uključilo u prikupljanje 
predmeta i drugih materijala vezanih 
za industrijsku baštinu i promoviralo 
djelovanje muzeja. 

u ME dnji / performans >| Mala Scena HD 


U svom novom radu umjetnica koristi papir ispisan 
mislima i emocijama svakodnevnog života koji stavlja 
u poziciju materijalnog artefakta. Publika se nalazi kao 
promatrač procesa i interpretator u drugačijoj formi 
umjetničke komunikacije. Autorica svojim novim 
umjetničkim konceptom, analitički i kritički istražuje i 
predstavlja shvaćanje umjetnosti dalje od tradicionalnih 
formi umjetničkog djelovanja i materijala s jedne strane, 
dok s druge publici daje mogućnost vlastitog shvaćanja 
djela u kojem se može naći svatko od nas. 


Instalaciju/performans Pismo tebi, sudionik može 
doživjeti i kao "pismo sebi" gdje propituje svoj odnos 
u trenutnom društvu i propituje vlastito shvaćanje 
umjetnosti. U performans se uključuje i publika kroz 
ispisivanja vlastitih razmišljanja koja umjetnica također 
trga i stavlja ispred sebe. Istrgani papir potom postaje 
materijal od kojeg umjetnica stvara novo djelo. 


HELENA RUBČIĆ: 


4 4 Suočavanje s konformizmom, 
usklađivanje s višestrukim društvenim 
ulogama koje svakodnevno igram 
i slobodno puštanje onog aspekta 
identiteta kojeg smatram autentičnim 
i integralnim - a kojeg izražavam u 
privatnim tekstualnim zapisima - 
mjesto je središnje dinamike ovoga 
rada. Proces pisanja i bilježenja, 
zapisivanja i ilustriranja misli u maniri 
struje svijesti u mojoj svakodnevici 
ima gotovo terapeutsku funkciju; 
on pretpostavlja prostor slobode, 
iskrenosti i sigurnosti, promišljanja 
i afektivnosti, no ujedno postaje 
najintimnijom jezgrom koja ne smije 
biti viđena, koja postaje tajna te koja 
stoga podliježe autocenzuri šaranja, 
križanja i brisanja. 

Performansom Pismo tebi publici 
omogućujem uvid u proces trganja 

i uništavanja vlastitih napisanih 
tekstova što za mene predstavlja 
trenutak ogoljenja i proboj potrebe 
za jasnom komunikacijom te 
odbacivanjem straha od nepotpune 
tuđe percepcije. 

Performansom prikazujem intimnu 
radnju koja za mene simbolizira 
prihvaćanje i pomirbu s napisanim 
tekstovima, odnosno, emocijama 
koje se uz njih vežu a koju sam do 
sada izvodila u sigurnosti svoje sobe. 
U tom međuodnosu publike (u ulozi 
prisilnog voajera) i mene stvara se 
privatna atmosfera propitivanja istine 
percepcije, istine teksta i njihove 
relativnosti. 


Helena Rubčić diplomirala je 2019. 
godine u klasi Petra Barišića na 
Akademiji likovnih umjetnosti u Zagrebu 
smjer kiparstvo. Do sada je imala pet 
samostalnih izložbi u Zagrebu, Karlovcu i 
Rovinju, a dvije javne skulpture postavila 
je u sklopu projekta Svijetle pruge u 
Bjelovaru. 

Izdavač: 


N OVE 322 ka-matri"& 


<ULTURA 


Udruga za društveni razvoj 
Jurja Haulika 22 [| 47 000 Karlovac 


mob. / tel. +385 95 444 6880 


e-mail. infoQka-matrix.hr 

url. ka-matrix.hr 

FB. facebook.com/UDRUGAKAMATRIX 
FB. facebook.com/hibridnigrad 

